Účel spracúvania osobných údajov 

Účel spracúvania osobných údajov:
Spracúvanie osobných údajov zákazníka – podnikateľského subjektu pre účely:
a) Vystavenie a spracovanie faktúr za zakúpený tovar alebo služby.
b) Spracovanie ostatných daňových dokladov a bankových výpisov (napr. objednávky, doklady o prijatí platby, dobropisy, zálohové faktúry, potvrdenia o doručení). 
c) Prijatie, spracovanie a evidencia platieb za objednaný tovar/služby. 
d) Elektronické doručovanie faktúr na e-mail zákazníka.
e) Evidencia objednávok a ich vybavenie.
f) Daňová a účtovná evidencia v súlade s príslušnými zákonmi.

Dotknuté osoby alebo kategória dotknutých osôb: 
· Zákazník – podnikateľský subjekt,
· Štatutárny orgán, zástupca alebo iná osoba oprávnená konať v mene podnikateľského subjektu.

Kategória osobných údajov:
Bežné osobné údaje. 
Zoznam alebo rozsah osobných údajov: 
Spracúvajú sa osobné údaje potrebné na splnenie účelu:
· Identifikačné a fakturačné údaje podnikateľa: obchodné meno, IČO, DIČ, IČ DPH (ak je pridelené), sídlo alebo miesto podnikania, adresa prevádzky (ak je použitá na doručenie), meno a priezvisko, štatutára alebo inej oprávnenej osoby.
· Kontaktné údaje: e-mailová adresa, telefónne číslo.
· Údaje o platbách a transakciách: číslo bankového účtu (pri prevode), suma, dátum, čas platby, variabilný symbol, spôsob platby.
· Údaje nachádzajúce sa v účtovných dokladoch: číslo faktúry, obsah faktúr, množstvo a cena tovaru/služieb, splatnosť, údaje z objednávky, údaje o dodaní.

Právny základ spracúvania osobných údajov:
Zákonnosť spracúvania osobných údajov:
Čl. 6 ods. 1 písm. b) GDPR – plnenie zmluvy, ktorej zmluvnou stranou je dotknutá osoba, alebo na vykonanie opatrenia pred uzatvorením zmluvy na základe žiadosti dotknutej osoby (objednávka, platba, doručenie, fakturácia).
Čl. 6 ods. 1 písm. c) GDPR – podľa osobitného predpisu alebo medzinárodnej zmluvy, ktorou je Slovenská republika viazaná (zákonná povinnosť Prevádzkovateľa).

Zákonná povinnosť spracúvania osobných údajov:
· Zákon č. 431/2002 z. z. o účtovníctve v znení neskorších predpisov.
· Zákon č. 222/2004 z. z. o dani z pridanej hodnoty v znení neskorších predpisov.
· Zákon č. 513/1991 zb. obchodný zákonník v znení neskorších predpisov.
· Zákon č. 595/2003 Z. z. o dani z príjmov.

Príjemcovia alebo kategória príjemcov, ktorým budú osobné údaje poskytnuté: 
Sprostredkovateľ podľa čl. 28 Nariadenia GDPR:
· SEGUM-trade s.r.o., IČO: 35 699 027, Bosákova 5, 851 04 Bratislava - poskytovateľ komplexného zabezpečenia prevádzky e-shopu, spracúvania objednávok, komunikácie so zákazníkmi, zabezpečenia elektronického zasielania účtovných a daňových dokladov zákazníkom, správy formulárov a objednávkového systému, technickej a administratívnej prevádzky e-shopu, ako aj zabezpečenia dopravy a súvisiacich logistických procesov.
· Čalúnnictvo LeRi s.r.o., IČO: 56 383 541, Športová ulica 568/6, 906 02 Dojč - poskytovateľ účtovných a daňových služieb zabezpečujúci vedenie účtovnej a daňovej agendy Prevádzkovateľa.
Samostatní prevádzkovatelia – platobné služby:
· Global Payments Europe, s.r.o., IČO: 27 277 795, V Olšinách 626/80, 100 00 Praha 10, Česká republika - poskytovateľ platobnej brány zabezpečujúci spracovanie bezhotovostných platobných transakcií.
· Československá obchodná banka, a.s., IČO: 36 854 140, Žižkova 11, 811 02 Bratislava, Slovenská republika - banka Prevádzkovateľa zabezpečujúca vedenie bankových účtov a realizáciu platobných operácií.

Iný oprávnený subjekt na základe čl. 6 ods. 1 písm. c) Nariadenia (EÚ) 2016/679 (GDPR):
Osobné údaje môžu byť sprístupnené aj orgánom verejnej moci a iným oprávneným subjektom, ktoré sú oprávnené ich spracúvať na základe osobitných právnych predpisov, a to najmä Finančnej správe Slovenskej republiky (napr. Daňový úrad), Colnému úradu, Slovenskej obchodnej inšpekcii (SOI), orgánom činným v trestnom konaní, súdom, Najvyššiemu kontrolnému úradu Slovenskej republiky, správcom miestnych daní a poplatkov (obce a mestá), ako aj audítorovi alebo daňovému poradcovi, ak spracúvajú osobné údaje v rozsahu stanovenom príslušnými právnymi predpismi.

Prenos do tretích krajín:
Osobné údaje nie sú poskytované do tretích krajín.

Prenos do medzinárodných organizácií:
Osobné údaje nie sú poskytované do medzinárodných organizácií.

Zverejňovanie osobných údajov: 
Prevádzkovateľ osobné údaje nezverejňuje.

[bookmark: _Hlk164595900]Oprávnený záujem prevádzkovateľa (podľa čl. 6 ods. 1 písm. f) GDPR): 
Prevádzkovateľ spracúvanie osobných údajov na základe oprávnených záujmov nevykonáva.

Doba uchovávania osobných údajov / kritérium jej určenia:
Osobné údaje budú uchovávané po dobu stanovenú príslušnými právnymi predpismi, najmenej po dobu 10 rokov nasledujúcich po účtovnom období, ktorého sa týkajú, v súlade so zákonom č. 431/2002 Z. z. o účtovníctve a zákonom č. 222/2004 Z. z. o dani z pridanej hodnoty v znení neskorších predpisov.
Po uplynutí tejto doby budú účtovné dokumenty a súvisiace osobné údaje zlikvidované alebo anonymizované v súlade so zákonom č. 395/2002 Z. z. o archívoch a registratúrach, ako aj podľa interného registratúrneho poriadku prevádzkovateľa.

Poučenie o forme požiadavky na poskytnutie osobných údajov od dotknutých osôb:
Poskytnutie osobných údajov je nevyhnutnou podmienkou na uzatvorenie a plnenie zmluvného vzťahu, ako aj na splnenie zákonných povinností Prevádzkovateľa vyplývajúcich z účtovných a daňových predpisov. Neposkytnutie požadovaných údajov znemožní uzatvorenie zmluvy, vybavenie objednávky a riadne plnenie zákonných povinností Prevádzkovateľa.

Zdroj osobných údajov: 
· Priamo od zákazníka (podnikateľa alebo jeho zástupcu) prostredníctvom objednávkového formulára e-shopu alebo následnej obchodnej komunikácie 
· Z verejných registrov (Obchodný register, Živnostenský register, Finančná správa). 
· Z účtovných dokladov a bankových výpisov pri spracovaní platieb. 
· Od poskytovateľov platobných služieb pri realizácii transakcií. 
· Od kuriérskych spoločností pri doručovaní tovaru.

Informácie o  existencii automatizovaného individuálneho rozhodovania vrátane profilovania: 
Prevádzkovateľ vyhlasuje, že na základe získaných osobných údajov nedochádza k automatizovanému individuálnemu rozhodovaniu vrátane profilovania.

